Martin Beck

Martin Beck er en fiktiv politietterforsker som ble etablert i de ti kriminalromanene skrevet av forfatterekteparet Maj Sjöwall og Per Wahlöö fra 1965 til Wahlöös død i 1975. Bøkene, som ble en suksess langt utover Sveriges grenser, var fra forfatternes side, i tillegg til å være kriminalromaner, også ment å fungere som samfunnskritikk i en turbulent tid. Martin Beck er kjent som en etterforsker som ofte setter spørsmålstegn ved det åpenbare, og blir gjennom bokserien stadig mer desillusjonert.

 Figurer 
Martin Beck er en middelaldrende politietterforsker i Stockholm som er spesialist på mordetterforskning. Mens han har et til tider anstrengt forhold til sin kollega Gunvald Larsson er han desto mer på godfot med Lennart Kollberg. Andre gjengangere på politihuset er Fredrik Melander, Einar Rönn og Benny Skacke – i tillegg til de udugelige konstablene Kristiansson og Kvant, senere Kvant og Kvastmo. Siden politiet i Stockholm, som i løpet av serien og i tråd med de endringene som fant sted på den tiden de ble skrevet hadde flere ulike betegnelser, også har en spesiell stilling i forhold til resten av landet ender han i løpet av serien blant annet i Anderslöv, Malmö og langs Göta älv. I andre fortellinger fører også etterforskningen ham ut av landet.

Lennart Kollberg er Martin Becks nærmeste kollega og en god venn. Han er gift med Gun, og har en datter, Bodil sammen med henne. Kollberg bærer ikke våpen etter at han som ung politimann ved et uhell drepte en person. Han er også kjent for sin gode appetitt. Kollbergs misbehag i forhold til våpen gjorde at han ikke ble med i TV-/filmserien som startet i 1997. Han er blant annet fortolket av Kjell Bergquist i seks filmer.

Han har et godt forhold til datteren sin,og et litt mer anstrengt forhold til sønnen. Hans beste venn synes å være kollegaen Lennart Kollberg. I begynnelsen av serien røyker han et stort antall sigaretter, men etter at han i Mannen på taket blir skutt i brystet slutter han. 

I TV-/filmserien som startet i 1997 er kun datteren med fra romanserien. En ukjent sønn dukker opp som mordoffer i en av filmene, men dette er åpenbart ikke den samme sønnen som opptrer i bøkene. I en periode har han et forhold med kollega Lena Klingström, men det varer ikke. I en av de senere filmene ser han riktignok ut til å etablere et nytt forhold, men det viser seg at hun egentlig er spion for et multimillionforetak som er involvert i et mord. Utover datteren og hennes skiftende kjærester er den eneste han har jevnlig kontakt med den eksentriske naboen som bare går under navnet grannen. I film nummer sytten, så langt (september 2006) den siste, flytter grannen endog inn hos Beck.

Gösta Ekman, Carl-Gustaf Lindstedt og Peter Haber er de mest kjente fortolkerne av Martin Beck.

Bøker og filmer
 Roseanna
 Mannen som gikk opp i røyk (innspilt for NRK Radioteatret i 1977, utgitt på CD i 2010)
 Mannen på balkongen
 Døden tar buss (Amerikansk filmversjon med Walter Matthau som Beck (1973). Filmens opprinnelige tittel var The Laughing Policeman, men i Norge fikk den samme tittel som boka. Også innspilt for NRK Radioteatret i 2008, utgitt på CD i 2010)
 Brannbilen som forsvant
 Snut, snut, kaffegrut (tidligere norsk tittel: Purk, purk, sur agurk)
 Mannen på taket (tidligere norsk tittel: Udyret fra Säffle)
 Det lukkede rom 
 Politimorderen
 Terroristene
 Hvite Netter

Alle bøkene har undertittelen Roman om en forbrytelse, og med unntak av Roseanna er alle de norske utgavene preget av et noe konservativt bokmål. Alle bøkene er også filmatisert, Roseanna endog to ganger. Udyret fra Säffle heter i filmatisert versjon Mannen på taket, mens Terroristene heter Stockholm Marathon. Sistnevnte har bare noen få likhetstrekk med boka, siden boka har et plott som lett kan skape assosiasjoner til mordet på Olof Palme. Gösta Ekman spiller Martin Beck i seks av disse filmene, mens Lennart Kollberg spilles av Kjell Bergqvist og Gunvald Larsson av Rolf Lassgård. I disse har også Maj Sjöwall en liten rolle, og i Politimorderen har Mikael Persbrandt, som senere skulle bli kjent i rollen som Gunvald Larsson, en liten rolle.

TV-serie
I 1997 begynte Victoria Film å lage filmer med nye historier om Beck. Kun Beck selv, som spilles av Peter Haber og Gunvald Larsson, som spilles av Mikael Persbrandt, er igjen fra bøkene, i tillegg til at Skacke er med i to av filmene. Planen var opprinnelig også å ha med Kollberg, men dennes avsmak for skytevåpen passet ikke inn i konseptet. Samtidig introduseres flere nye figurer som er faste over lengre tid, deriblant Beck og Larssons yngre kollega Lena Klingström, som Beck etter hvert utvikler et forhold til, den noe eldre kollegaen Josef Hillman, Klingströms erstatter, Alice Levander, politisjefene Joakim Wersén og Margareta Oberg og ikke minst Becks innpåslitne nabo som  går under navnet grannen, men som i de senere filmene også omtales som Waldemar. Filmene er plassert i nåtid.

De fleste av disse filmene gikk rett på TV, og har nytt stor suksess både på svensk TV 4 og norsk TV 2. Filmene har også hatt stor suksess i Tyskland. Enkelte av filmene har gått på kino. Det er totalt laget 53 filmer i serien.

Liste over filmer (originaltittel)
Sesong 1
 Beck 1 – Lockpojken (1996)
 Beck 2 – Mannen med ikonerna (1997)
 Beck 3 – Vita nätter (1997)
 Beck 4 – Öga för öga (1997)
 Beck 5 – Pensionat Pärlan (1997)
 Beck 6 – Monstret (1997)
 Beck 7 – The Money Man (1997)
 Beck 8 – Spår i mörker (1998)

Sesong 2
 Beck 9 – Hämndens pris (2001)
 Beck 10 – Mannen utan ansikte (2001)
 Beck 11 - Kartellen (2001)
 Beck 12 – Enslingen (2001)
 Beck 13 – Okänd avsändare (2001)
 Beck 14 – Annonsmannen (2002)
 Beck 15 – Pojken i glaskulan (2002)
 Beck 16 – Sista vittnet (2002)
Sesong 3
 Beck 17 – Skarpt läge (2006)
 Beck 18 – Flickan i Jordkällaren (2006)
 Beck 19 – Gamen (2007)
 Beck 20 – Advokaten (2007)
 Beck 21 – Den japanska Shungamålningen (2007)
 Beck 22 – Den svaga länken (2007)
 Beck 23 – Det tysta skriket (2007)
 Beck 24 – I Guds namn (2007)
Sesong 4
 Beck 25 – I stormens öga (2009) 
 Beck 26 – Levande begravd (2010)
Sesong 5
 Beck 27 – Rum 302 (2015) 
 Beck 28 – Familjen (2015) 
 Beck 29 – Invasionen (2015) 
 Beck 30 – Sjukhusmorden (2015)
Sesong 6
 Beck 31 – Gunvald (2016)  
 Beck 32 – Steinar (2016)
 Beck 33 – Vid vägs ände (2016)
 Beck 34 – Sista dagen (2016)
Sesong 7
 Beck 35 – Ditt Eget Blod (2018)
 Beck 36 – Den tunna isen (2018)
 Beck 37 – Utan uppsåt (2018)
 Beck 38 – Djävulens advokat (2018)
Sesong 8
 Beck 39 – Undercover (2020)
 Beck 40 – Utom rimligt tvivel (2020)
 Beck 41 – Döden i Samarra (2021)
 Beck 42 – Den förlorade sonen (2021)
 Beck 43 – Et nytt liv(2021)
 Beck 44 – Rage room(2022)
 Beck 45 – 58 minutter (2022)
 Beck 46 – Det gråtende politiet (2022)
Sesong 9
Beck 47 – Dødsfellen (2022)
 Beck 48 - Quid Pro Quo (2023)
 Beck 49 - Inferno (2023)
 Beck 50 - Deadlock (2024)
 Beck 51 - Vilhelm (2024)
 Beck 52 - Den usynlige mannen (2024)
 Beck 53 - Opp av asken (2025)

Annet
Svenska Deckarakademin har gitt Martin Becks navn til sin årlige pris for beste oversatte kriminalroman, The Martin Beck Award. 


Kategori:Personer i kriminallitteraturen
Kategori:Fiktive politifolk